Tässä Jerusalem uutiset ja Pekka Sartola. Hyvää Pyhäinpäivän iltaa.
Hieman sotaisia uutisaiheitamme:
Israelin armeija on aloittanut -
järjestelmälliset maaoperaatiot Gazan alueella.
Sitä edelsivät massiiviset pommitukset ilmasta, mereltä ja maalta.
Armeijan tiedottajan mukaan, -
mitä enemmän Hamasin tukikohtia tuhotaan, -
sitä helpompaa on lähteä kaupunkisotaan.
Israelin armeijan joukot iskivät viime viikonvaihteessa -
yli 600 Hamasin terrorikohteeseen -
ja on surmannut jo useita kymmeniä hamasilaisia Gazan kaupungissa.
Heitä oli piilossa asunnoissa, maan alaisissa tunneleissa ja moskeijoissa.
Iskut on tehty asevarastoihin, -
panssarintorjuntaohjusten laukaisuasemiin sekä -
Hamasin käyttämiin piilopaikkoihin ja komentokeskuksiin.
Puolustusministeri Gallantin mukaan, sota saattaa kestää useita kuukausia, -
mutta päättyy Hamas-järjestön tuhoamiseen.
Sekä Syyrian armeija että Libanonissa toimiva Hizbollah -
ovat lisänneet aktiviteettiaan ja ampuneet pieniä määriä -
raketteja ja kranaatteja Israelin pohjoisosaan, -
joka on osittain evakuoitu ja julistettu sotatoimialueeksi.
Iskujen seurauksena Israel on pommittanut -
Aleppon ja Damaskon lentokenttää Syyriassa.
Niiden kautta Iran on kuljettanut aseita ja sotamateriaalia -
Syyrian armeijalle ja Libanoniin Hizbollahille.
Syyrialle ja Libanonille on ilmoitettu selvästi, -
että jos ne lähtevät mukaan sotaan Hamasin puolesta Israelia vastaan, -
niitä tullaan pommittamaan äärimmäisellä voimalla.
Myös Iran on ilmoittanut, että mikäli Israel jatkaa -
maasotaa Hamasia vastaan Gazassa, se ei voi jäädä katsomaan sivusta, -
vaan lähtee mukaan sotaan puolustamaan maataan.
Näin Iran on ilmoittautunut Israelille kuuluvan maan osaomistajaksi -
Hamasin, Länsirannan palestiinalaisten lisäksi.
Sodan alkuvaiheessa Israelin armeija onnistui saamaan vangeiksi -
useita Hamasin terroristeja, jotka olivat haavoittuneet taisteluissa.
Kuulusteluissa on käynyt ilmi, että lähtiessään hyökkäykseen, -
heille luvattiin palkkio jokaisesta panttivangista.
Palkkio yhdestä Gazaan tuodusta panttivangista oli 10.000 dollaria.
Samat ohjeet mainitsivat, että kaikki, joita ei saada vangeiksi, surmataan.
Ohjeena oli siepata etupäässä naisia ja lapsia, sanoi yksi kuulustelluista.
Suunnitelmana oli ottaa haltuun kibbutsit, kylät ja kaupungit, -
joihin he hyökkäsivät, ja pitää niitä hallussa siihen saakka, -
että asukkaiden tappamiset ja sieppaamiset on saatu loppuun.
Israelin Shin Bet turvallisuuspalvelu ja poliisivoimat kuulustelivat yhdessä -
kuutta Gazasta peräisin olevaa terroristia, jotka osallistuivat -
lokakuun alussa tapahtuneisiin tuhoamisiin ja joukkomurhiin.
Jokaisella terroristilla oli hieman erilainen kokemus, -
mutta Israelin tiedustelujoukot havaitsivat useita yhteisiä teemoja.
Kaikille Hamasin agenteille annettiin nimenomaiset ohjeet tappaa -
ja siepata siviilejä, mukaan lukien vanhukset sekä naiset ja lapset.
Ne, joita ei saatu vangeiksi, tuli surmata.
YK:n yleiskokous piti hätäistunnon keskustellakseen Gazan konfliktista.
Jordania ja Mauritania kutsuivat koolle istunnon, jonka teema oli -
Israelin laittomat toimet miehitetyssä Jerusalemissa ja palestiinalaisalueella.
Tämä on 10. hätäerikoisistunto, joka kokoontuu käsittelemään tätä aihetta.
Pyynnössä kutsua istunto uudelleen koolle ei mainita lainkaan Hamasia -
tai lokakuun 7. päivän hyökkäyksiä.
Siksi myös Suomi, useiden muiden maiden kanssa, -
äänesti päätöslauselmaehdotuksessa tyhjää.
Kokous oli keskittynyt korostamaan vain miehitysvalta Israelin tekemää -
piiritystä ja sotilaallista hyökkäystä palestiinalaista siviiliväestöä vastaan.
"Hyökkäys on aiheuttanut suunnattoman paljon -
kotien ja muiden siviilien omaisuuden ja infrastruktuurin tuhoamista -
ja aiheuttanut katastrofaaliset humanitääriset olosuhteet.
Ne uhkaavat edelleen tuoda mukanaan vaarallista epävakautta, -
vaarantaa siviilien ja kansainvälisen rauhan ja turvallisuuden."
Ei siis mitään uutta auringon alla, -
Hamas selvisi puhtain paperein ja Israel tuomittiin.
Näillä YK:n yleiskokouksen päätöksillä ei ole mitään oikeudellista valtaa.
Israelilaiset panttivankiperheet peruuttivat tapaamisen -
YK:n pääsihteerin kanssa. Samoin ulkoministeri Eli Cohen -
peruutti tapaamisensa Antonio Guterresin kanssa sen jälkeen, -
kun YK:n päällikkö sanoi: "Hamasin 7. lokakuuta tekemät hyökkäykset -
eivät tapahtuneet tyhjiössä." Tällä hän viittasi suoraan siihen, -
että Hamasin tekemät julmuudet olivat seurausta -
Israelin 56 vuotta jatkuneesta Palestiinan miehittämisestä.
Israelin YK-suurlähettiläs Gilad Erdan huomautti välittömästi, -
että Israel luovutti Gazan sen jokaista millimetriä myöden -
palestiinalaiselle PLO:lle 18 vuotta, sitten vastineeksi rauhasta.
Israel on joutunut ylläpitämään alueen tiukkaa saartoa siitä lähtien, -
kun Hamas otti Gazan kaistan hallintaansa vuonna 2007.
Samoin on tehnyt myös Egypti. Israelin hallitus on sanonut, -
että sen on pakko tehdä niin rajoittaakseen terroristiryhmän -
kykyä aseistautua hyökkäyksiä varten.
Länsirannalla siirtokunnat ovat laajentuneet -
peräkkäisten hallitusten aikana.
Pääministeri Benjamin Netanjahu on toistuvasti todennut,
että kansainvälisesti tunnustettu palestiinalaishallinto -
ei ole rauhankumppani, koska se on hylännyt useita tarjouksia.
Länsirannan, siis Juudean ja Samarian osalta asia on toisenlainen.
Oslo II sopimuksessa mainittiin selvästi se, että Israel voi pitää -
C-aluetta hallussaan kunnes yhdessä toisin sovitaan.
Israel lopetti viisumien myöntämisen YK:n viranomaisille viime viikolla,
vain päivä Antonio Guterresin Hamas huomautusten jälkeen.
Hän lisäsi tosin myöhemmin, että palestiinalaisten valitukset -
eivät oikeutta Hamasin kauhistuttavia hyökkäyksiä.
Ja etteivät hyökkäykset oikeutta -
Palestiinan kansan kollektiivista rangaistusta.
Israelin viranomaiset jatkoivat edelleen ankaraa arvostelua -
YK:n päällikköä vastaan ja vaativat hänen anteeksipyyntöään tai eroaan.
Eräs vanhempi lainsäätäjä leimasi hänen sanansa todella hulluiksi -
ja lisäsi, että ne lietsoivat antisemitismin liekkejä.
Myös Jerusalemin Yad Vashemin holokaustimuseon puheenjohtaja -
syytti Guterresiä siitä, että hän oli unohtanut sen, että ei koskaan enää.
Likudin Yuli Edelstein, Knessetin ulko- ja puolustuskomitean puheenjohtaja, -
lähetti Guterresille osoitetun englanninkielisen julkisen kirjeen, -
jossa hän ilmaisi syvän shokin tunteen ja sanoi: -
"Olisi ollut parasta, jos et olisi sanonut mitään.
Herra Pääsihteeri, aloititte sanomalla, että mikään ei voi oikeuttaa -
siviilien tappamista, vahingoittamista ja sieppaamista.
Kuitenkin teitte siten antaen teolle kasvot ja lisäsitte, -
että Hamasin hyökkäykset eivät tapahtuneet tyhjiössä.
Tällaiset lausunnot antavat oikeutta -
murhaajille, raiskaajille ja terroristiteille ympäri maailmaa ―
mikä tekee antamastasi tuomitsemisesta mitättömän."
Näin Knessetin jäsen Yuli Edelstein.
YK:n yleiskokouksen kaltaiset puolueellisuudet -
eivät ulotu kaikkialle, eivätkä sido kaikkia kansainvälisiä arvioitsijoita.
International Ombudsman Institute, eli IOI, totesi lausunnossaan selvästi,
että Hamas on olemassa vain juutalaisten tuhoamista varten.
Järjestön presidentti Chris Field, joka ei itse ole juutalainen, -
ilmaisi näkemyksenään: "Juutalainen yhteisö on kestänyt vuosisatoja -
vainoa, antisemitismiä ja kauhistuttavia tapahtumia, kuten holokausti.
Terroristiryhmä Hamas toimii käsittämättömällä pahuuden tasolla -
ja sitä sponsoroi Iran.
Se on olemassa juutalaisten tuhoamiseksi ja -
Israelin pyyhkimiseksi kartalta.", Järjestön presidentti Chris Field -
kirjoitti kirjeessään Israelin oikeusasiamiehelle viime viikolla.
IOI on 45-vuotias organisaatio, -
joka kokoaa yhteen yli 200 riippumatonta oikeusasiamieslaitosta -
yli 100 eri maasta ympäri maailmaa.
"Minkään kansainvälisen elimen ei pitäisi horjua päättäväisyydessään -
hävittää järjestö, joka todella maksaa jäsenilleen juutalaisten tappamisesta.
Lähi-idässä ei voi olla rauhaa, niin kauan kun terrorismi ja -
Gazan kansojen epädemokraattinen edustus pyrkivät eliminoimaan -
juutalaisen kansan." Näin sanottiin Israelin valtion oikeusasiamiehelle -
Matanyahu Englmanille osoitetussa IOI:n kirjeessä.
Iranilainen Länsi-Aasian asiantuntija tohtori Mohammad Shahedi -
puolusti Hamasin oikeutta surmata naisia, lapsia ja pieniä vauvojakin.
Hän sanoi, ettei Israelissa ole siviilejä. "Se on sotilaallinen -
siirtomaahallinto, jossa kaikkien on palveltava armeijassa."
Mohammad Shahedi vastasi Iranin Kanava 1:llä väitteisiin, -
että Hamas hyökkää naisia, lapsia ja vanhuksia vastaan, -
toteamalla, ettei Israelissa ole siviilejä.
"Jotkut väittävät, että Hamas hyökkää naisten, lasten ja vanhusten kimppuun.
Olemme nähneet videon, jossa gazalaiset sanovat -
olevansa muslimeja ja uskovansa islamiin -
ja noudattavat islamin profeetan sääntöjä.
He eivät siten koskaan raiskaisi tai hyökkäsi lapsia, -
vammaisia ja naisia kohtaan, elleivät ole osa armeijaa.
Pääsääntöisesti sillä maalla ei ole israelilaisia siviilejä."
"He ovat kaikki osa armeijaa. Israelilaisten, miesten tai naisten, -
on palveltava armeijassa kaksi tai kolme vuotta.
Sen jälkeen heidän on palveltava reservissä 50-vuotiaiksi asti, -
ja omassa yksikössään kuukauden joka vuosi.
Periaatteessa tämä onkin siis sotilaallinen siirtomaahallinto.
Eli he eivät ole siviilejä, vaan jossain vaiheessa kaikki ovat osa armeijaa.
Jihadi-mullahit sallivat siten Israel-vastaisen pyhän sodan -
uskonnollisena velvoitteena jokaiselle muslimille koko maailmassa."
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.
Tekstitys: TV7